CELEX: 32020R2132
Language: et
Date: 2020-12-17 00:00:00
Title: Nõukogu määrus (EL) 2020/2132, 17. detsember 2020, millega muudetakse määrust (EL) 2020/123 norra tursiku püügi võimaluste osas 2020. aastal

18.12.2020   
               
               
                  ET
               
               
                  Euroopa Liidu Teataja
               
               
                  L 430/5
               
            
         NÕUKOGU MÄÄRUS (EL) 2020/2132,
         17. detsember 2020,
         millega muudetakse määrust (EL) 2020/123 norra tursiku püügi võimaluste osas 2020. aastal
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2020/123 (1) on määratud 2020. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. Kuni 31. oktoobrini 2020 määrati kindlaks norra tursiku ja seotud kaaspüügi püügivõimalused Rahvusvahelise Mereuurimise Nõukogu (ICES) 3.a rajoonis ning ICESi 2.a rajooni ja ICESi 4. alapiirkonna liidu vetes.
                  
               
                     (2)
                  
                  
                     Nõukogu määrusega (EL) 2020/1579 (2) muudeti määrust (EL) 2020/123, et kehtestada esialgsed norra tursiku ja seotud kaaspüügi püügivõimalused ICESi 3.a rajoonis ning ICESi 2.a rajooni ja ICESi 4. alapiirkonna liidu vetes ajavahemikuks 1. novembrist 2020 kuni 31. detsembrini 2020 (edaspidi „esialgsed püügivõimalused“).
                  
               
                     (3)
                  
                  
                     Kuna esialgsed püügivõimalused hõlmavad üksnes kahte kuud kalandusaastast, mis kestab 1. novembrist kuni 31. oktoobrini, olid need määratud ICESi püügisoovitustest palju madalamale.
                  
               
                     (4)
                  
                  
                     Norra tursiku püügihooaeg kestab tavaliselt septembrist jaanuarini ning selle tippaeg on oktoobrist detsembrini. Komisjonile esitatud värskeimad püügiandmed näitavad, et oktoobris 2020 püüti norra tursikut üle 21 000 tonni. Kui neid arve ekstrapoleerida vastavalt norra tursiku püügi varasematele tavadele, siis sellest nähtub, et esialgsed püügivõimalused suure tõenäosusega ammenduvad ja seetõttu ei ole piisavad, et katta püügitegevust kuni aasta lõpuni. Seetõttu on asjakohane kohandada esialgseid püügivõimalusi vastavalt kõige uuematele prognoosidele, et vältida nende kalavarude püügitegevuse seiskumist enne 2020. aasta lõppu, jätkates täielikult ICESi nõuannete järgimist.
                  
               
                     (5)
                  
                  
                     Määrust (EL) 2020/123 tuleks seepärast vastavalt muuta.
                  
               
                     (6)
                  
                  
                     Kohandatud esialgseid püügivõimalusi tuleks kohaldada alates 1. novembrist. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomaseid püügivõimalusi suurendatakse.
                  
               
                     (7)
                  
                  
                     Kuna esialgsed püügivõimalused hõlmavad ajavahemikku alates 1. novembrist kuni 31. detsembrini 2020, peaks käesolev määrus jõustuma kohe pärast selle avaldamist.
                  
               
                     (8)
                  
                  
                     Ühendkuningriigiga on konsulteeritud Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (3) artikli 130 lõike 1 kohaselt,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2020/123 muutmine
            Määrust (EL) 2020/123 muudetakse vastavalt käesoleva määruse lisale.
         
         
            Artikkel 2
            Jõustumine ja kohaldamisaeg
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. novembrist 2020 kuni 31. detsembrini 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2020
            
               
                  Nõukogu nimel
               
               
                  eesistuja
               
               S. SCHULZE
            
         
         
            (1)  Nõukogu 27. jaanuari 2020. aasta määrus (EL) 2020/123, millega määratakse 2020. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 25, 30.1.2020, lk 1).
         
            (2)  Nõukogu 29. oktoobri 2020. aasta määrus (EL) 2020/1579, millega määratakse 2021. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2020/123 teatavate püügivõimaluste kohta teistes vetes (ELT L 362, 30.10.2020, lk 3).
         
            (3)  ELT L 29, 31.1.2020, lk 7.
      
      
         
            LISA
            Määruse (EL) 2020/123 IA lisas asendatakse norra tursiku ja seotud kaaspüügi püügivõimaluste tabel ICESi 3.a rajoonis ning ICESi 2.a rajooni ja 4. alapiirkonna liidu vetes järgmise tabeliga:
            
               
                           „Liik:
                        
                        
                           norra tursik ja seotud kaaspüük
                        
                        
                           Püügipiirkond:
                        
                        
                           3a; 2.a ja 4. püügipiirkonna liidu veed
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Ajavahemik
                        
                        
                           1. november 2019 – 31. oktoober 2020
                        
                        
                            
                        
                        
                           1. november 2020 – 31. detsember 2020
                        
                        
                            
                        
                        
                            
                        
                        
                           Analüütiline TAC
                        
                     
                           Taani
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Ei kohaldata määruse (EÜ) nr 847/96 artiklit 3
                        
                     
                           Saksamaa
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Ei kohaldata määruse (EÜ) nr 847/96 artiklit 4
                        
                     
                           Madalmaad
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Liit
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norra
                        
                        
                           14 500 
                        
                        
                           
                               ((****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           Fääri saared
                        
                        
                           5 000 
                        
                        
                           
                               ((*****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           TAC
                        
                        
                           Ei kohaldata
                        
                        
                            
                        
                        
                           Ei kohaldata
                        
                        
                            
                        
                        
                            
                        
                        
                            
                        
                     
            
               ((*))  Kilttursa ja merlangi kaaspüük võib moodustada kuni 5 % kvoodist (OT2/*2A3A4). Kilttursa ja merlangi kaaspüük, mis arvestatakse kvoodist maha vastavalt sellele sättele, ja määruse (EL) nr 1380/2013 artikli 15 lõike 8 kohaselt kvoodist maha arvestatav liikide kaaspüük ei tohi kokku ületada 9 % kvoodist.
            
               ((**))  Selle kvoodi alusel võib püüda ainult ICESi 2.a, 3.a ja 4. püügipiirkonna liidu vetes.
            
               ((***))  Liidu kvoodi alusel võib püüda ainult 1. novembrist 2019 kuni 31. oktoobrini 2020.
            
               ((****))  Kasutatakse sortimisvõret.
            
               ((*****))  Kasutatakse sortimisvõret. Sisaldab kuni 15 % vältimatut kaaspüüki (NOP/*2A3A4), mis arvestatakse sellest kvoodist maha.
            
               ((******))  Liidu kvoodi alusel võib püüda ainult alates 1. novembrist 2020 kuni 31. detsembrini 2020.“